དེ་ནས་ཕྱི་ཟླ་བཞི་པའི་ཚེས་༢༥་ནས་ཕྱི་ཟླ་དྲུག་པའི་ཚེས་༡༠་བར་ཨ་རིའི་གྲོང་ཁྱེར་ཆེ་ཁག་བཅོ་ལྔ་ཙམ་དང་མཐོ་སློབ་ཁག་ཅིག་ལ་བོན་ཁྲིད་དང་བོན་དང་འབྲེལ་བའི་ལོ་རྒྱུས་སོགས་ཀྱི་བཀའ་ཁྲིད་གནང་།ཕྱི་ཟླ་དྲུག་པའི་ཚེས་༡༡་ནས་ཕྱི་ཚེས་༢༠་བར་མེག་སི་ཁོ་ཡི་རྒྱལ་ཁབ་ཀྱི་གྲོང་ཁྱེར་ཆེ་ཁག་གསུམ་ཙམ་ལ་བོན་ཁྲིད་སོགས་གནང་།ཕྱི་ཟླ་དྲུག་པའི་ཚེས་༢༣་ནས་༣༠་བར་དུ་ནུབ་ཕྱོགས་རྒྱལ་ཁབ་པོ་ལན་ཊི་དང།ཕྱི་ཚེས་༣༠་ནས་ཕྱི་ཟླ་བདུན་པའི་ཚེས་༩་བར་དུ་ཅེག་རྒྱལ་ཁབ་ཀྱི་གྲོང་ཁྱེར་དུ་རིན་པོ་ཆེ་ནས་གསར་འཛུགས་གནང་བའི་བོན་ཚོགསསོགས་ལ་བོན་གྱི་སྐོར་བཀའ་ཁྲིད་གནང་།ཕྱི་ཟླ་དགུ་བའི་ཚེས་༡༠་ཉིན་རིན་པོ་ཆེ་མཆོག་གིས་གསར་འཛུགས་གནང་བའི་ཨ་རིའི་གྲོང་ཁྱེར་ལོ་སེན་འཇི་ལར་ཡོད་པའི་བོན་ཚོགས་ཁྱུང་རྫོང་འོད་གསལ་གླིང་ལ་ཨ་རིའི་གཞུང་གིས་ངོས་ལེན་གྱིས་དེབ་སྐྱེལ་ཡིག་ཆ་ལེགས་གྲུབ་བྱུང་བས་རྟེན་འབྲེལ་ཞུས།